**Дебелоклуната чучурлига** (науч. *Melanocorypha calandra*) спаѓа во редот на врапчевидните, во семејството на чучурлигите.

Ја има во Македонија.

Распространетост
----------------

(*Melanocorypha calandra*) живее во предели со умерена клима покрај Средоземното Море, источно преку Турција до северниот дел на Иран и југот на Русија. Источно од овие предели може да се најде нејзината роднина *Melanocorypha bimaculata*. 
Најзастапени се на западната граница од нивното протегање, но руската популација на оваа врапчевидна птица е сè повеќе преселничка, се движат сè подалеку на југ во зима, сè до Арапскиот Полуостров и Египет. Многу ретко се среќаваат во западна Европа.

Опис
----

Ова е голема, енергична чучурлига, со полно, набиено тело, и е долга 17,5-20 см. Овие птици се речиси незабележителни кога се на земја, со своите сивкасто-кафеави линии одозгора и бели одоздола, и големи бели шарки кај градниот предел. Имаат голема бела веѓа. Крилата им се кратки и заоблени, лета брзо и добро. Во лет ги прикажуваат своите широки крилја, кои се црни одоздола, и кратката опашка со бел врв. Лините на крилјата се разликуваат од нивните западни роднини.

Нозете им се развиени и често се движи по земја одејќи, а не потскокнувајќи, како останатите видови од овој ред.
Гласот им е многу пријатен.

Поведение
---------

### Исхрана

Оваа птица претежно живее во степи. Како и другите чучурлиги, многу често е на земја. Таму ја бара својата храна која се состои од семиња, инсекти и мали безрбетници. Во однос на другите чучурлиги повеќе претпочита растителна исхрана.

### Размножување

 *Melanocorypha calandra* 
Гнездата ги поставуваат на земја, во средно висока трева. Снесуваат 4-5 јајца со точки. Благодарение на маскирните бои и на јајцата и на птиците, како и заради нивната внимателност, тешко можат да се забележат, дури може да згазнеме на нив. Пилињата се испилуваат со ретки пердувчиња и целосно беспомошни. Родителите ги хранат со инсекти. Младенчињата се развиваат многу брзо, па за малку повеќе од една недела го напуштаат гнездото.

Меѓу луѓето
-----------

Огласувањето на дебелоклуната чучурлига е многу слично на небесната чучурлига, многу пријатно за човечкото уво, па затоа таа била најпозната домашна птица. Се спомнува во една тосканска поговорка *"Canta come una calandra"*, или *"Таа пее како чучурлига"*, и во Шпанска балада *"Romance del prisionero"*, каде што единствено по нејзината песна затвореникот знае кога денот смрачил.

Наводи
------

1. ↑  BirdLife International (2012). „*Melanocorypha calandra*". *IUCN Red List. Version 2012.1*. International Union for Conservation of Nature. Посетено на 16 July 2012.

* Applebaum, Stanley (editor and translator) (2004). *Spanish Traditional Ballads/Romances Viejos Españoles*. Courier Dover Publications. стр. 214–215. ISBN 0-486-42694-7. Посетено на 2008-06-21.
* Giusti, Giuseppe (1853). *Raccolta di proverbi toscani*. F. Monnier. стр. 364. Посетено на 2008-06-21.
* Kikkawa, Jiro (2003). „Larks". Во Perrins, Christopher (editor) (уред.). *Firefly Encyclopedia of Birds*. Firefly Books. стр. 578–583. ISBN 1-55297-777-3.CS1-одржување: излишен текст: список на уредници (link)

Надворешни врски
----------------

* Ageing and sexing (PDF; 2.0 MB) by Javier Blasco-Zumeta & Gerd-Michael Heinze Архивирано на 12 ноември 2013 г.